Ekki leyfa börnunum ykkar að followa mig á snapptjatt
Kjaftæði|Ekki leyfa börnunum ykkar að followa mig á snapptjatt
NæstLesið og skrifað|
Margrét Erla Maack 20. júlí 2017
Guðmundur Andri: Málþóf fjandsamleg yfirtaka á Alþingi
Seðlabankinn lækkar vexti um 0,5 prósentustig
Það er tvennt sem hræðir mig þegar ég hugsa um barn­eign­ir. Númer eitt er að fæða barnið og númer tvö eru allir nýju sam­fé­lags­miðl­arnir sem verða komnir sem ég mun ekki skilja þar sem barnið verður ber­skjaldað fyrir per­vertum og ein­elti. Ég fékk GSM-síma þegar ég var 13 ára og ekki leið á löngu þar til ein­elt­is­drottn­ing lífs míns sendi mér sms sem fjöll­uðu að miklu leiti um hvað ég væri ömur­leg týpa og að hana lang­aði að stinga umferð­ar­keilu upp í rass­gatið á mér. Hót­an­irnar voru skrif­aðar á ensku, kannski til að fela hver hún væri, kannski því það hljóm­aði meira töff, kannski því að hún þekkti ekki orðið umferð­ar­keila. Hún var þó ekki klár­ari en svo að hún sendi þau úr sím­anum sín­um, en not­aði ekki skila­boða­send­ingar af sím­fyr­ir­tækja­síð­unum eins og var algengt á þeim tíma. Hún var ein­beitt í sínu ein­elti, bless­un­in, en ekki mjög klár.
Núna eru milljón aðrar leiðir til að leggja fólk í ein­elti og hóta þeim og gera þeim ljóst að maður hati það og lífið leitt. Instagram-­reikn­ing­ar, Twitter og Musically sem ég vissi ekki af en heyrði af í grein móður sem var að segja frá nýjasta tæk­inu í ein­elt­is­grín­inu. Ask.fm var heitt í ein­elt­inu fyrir svona tveimur árum og ég heyrði um það fyrst þegar ég var að spyrj­ast fyrir út af þessum pistli. Svo er vin­sælt að vera með læst Instagram sem er mikið not­að, það er kallað priv.
Fyrr á þessu ári var ég að horfa á Útsvar í góðra vina hópi, eins og allt alvöru fólk gerir á föstu­dags­kvöldi. Einn í hópnum segir mér að einn kepp­end­anna hafi einu sinni ráð­ist á sig. Mér fannst þetta ótrú­lega fyndið – að ein­hver í spari­föt­unum í Útsvari, borg­ara­leg­asta batt­eríi Íslands, hafi einu sinni misst stjórn á sér svona aga­lega. En auð­vitað glöð að hann hafi snúið við blað­inu og sé nú orð­inn nörd fyrir hönd síns sveit­ar­fé­lags, sem er jákvætt. Í freyði­víns­vímu og með óþrosk­ann að vopni að ég tók mynd á snapptjatt og skrif­aði að þessi hefði einu sinni brotið bjór­glas á höfði vinar míns og væri núna stilltur og prúður í sjón­varp­inu. Ég var ekki að koma með nýjar upp­lýs­ingar – þetta var blaða­mál á sínum tíma, og allir nafn­greindir með mynd, en það er alveg þónokkuð síð­an. Dag­inn eftir hringir kepp­and­inn í mig. Ég verð auð­vitað gjör­sam­lega miður mín, og tek þetta út í snatri. Þá hafði tán­ings­dóttir manns­ins séð þetta á snaptjatt og allt fjöl­skyldu­lífið í mol­um.
Ég verð auð­vitað gjör­sam­lega miður mín, og tek þetta út í snatri. Þá hafði tán­ings­dóttir manns­ins séð þetta á snaptjatt og allt fjöl­skyldu­lífið í mol­um.
Eftir sím­talið gat ég þó ekki varist hugs­un­inni um að ég hefði átt að spyrja hann hversu lengi dóttir hans hefði fylgt mér á snapptjatt. Ég hefði nefni­lega sett fleiri mann­skemm­andi hluti á snapptjattið mitt fyrir ung­ling að sjá, þó ekki væri það ein­elt­is­grín fyrr en þarna. Allt burlesque-ið. Allt þetta skrýtna sem við gerum á kab­ar­ett­inum og í sirku­sn­um. Enda var ég í aðra rönd­ina að gera þetta fyrir vini mína sem eru full­orðnir og svo að vekja for­vitni full­orð­inna nógu mikið til að selja miða. Áfeng­is­neysla og mær­ing kokk­teila og bara: Fólk að reykja. Rasskinn­arnar á mér. Ég veit, algjör heimska í mér að henda hlutum út í kosmósið og taka enga ábyrgð. Kæru for­eldrar ekki leyfa börn­unum ykkar að foll­owa mig á snapptjatt. Ég vona að sá mið­ill sé bara búinn hjá tán­ingum og ein­hver annar kom­inn í stað­inn.
Eftir þetta sím­tal tók ég mig á í snapptjatt­notkun minni og ég dáist að þess­ari fjöl­skyldu fyrir að fylgj­ast með sam­fé­lags­miðla­notkun og ræða hana. Eins og indónesíski máls­hátt­ur­inn seg­ir: Þar sem eru mýs, þar eru líka snák­ar. Og það á ekki bara við um B5, heldur líka sam­fé­lags­miðla. Ógeðið er alls stað­ar. Ein­eltið og pervert­arnir finna sína leið. Er ljótt ef ég neita barn­inu mínu um síma þar til það fær bíl­próf?
Orðafjöldi: 649 Færslan birtist fyrst: 20. júlí 2017, kl. 9:57
Þingmaður Samfylkingarinnar hnýtir í Miðflokksmenn en hann telur að málþóf sé leið til þess að láta þingræðið ekki hafa sinn gang.
Seðlabanki Íslands hefur lækkað vexti um 0,5 prósentustig í 4,0 prósent.
Tveir umsækjendur um stöðu seðlabankastjóra, sem skipað verður í fyrir miðjan næsta mánuð, hafa kvartað yfir setu Sigríðar Benediktsdóttur í hæfisnefnd sem metur umsækjendur.
NæstLesið og skrifað